**AB „VILNIAUS ŠILUMOS TINKLAI”**

**TECHNINĖ SPECIFIKACIJA (TECHNINĖS SĄLYGOS)**

1. **PIRKIMO OBJEKTAS**

***E-2 garo turbinų įrenginių defektų šalinimo ir remonto paslaugų teikimas***

1. **PIRKIMO OBJEKTO APIMTYS IR CHARAKTERISTIKA**

Charakteristika ir apimtys nurodyti prieduose Nr. 1, Nr.2, Nr.3.

1. **SUTARTINIŲ ĮSIPAREIGOJIMŲ VYKDYMO VIETA**

Pažymėkite ☒ vieną ar kelis laukelius:

Elektrinės g. 2, Vilnius.

[Kita (įrašyti)]

1. **REIKALAVIMAI PIRKIMO OBJEKTUI**
   1. **Esamos situacijos aprašymas**

Baigiasi sutarties Nr.477 ,,Garo turbinų įrenginių remonto ir defektų šalinimo paslaugos“ galiojimo terminas 2018-06-10

* 1. **Pirkimo objekto aprašymas**

AB Vilniaus šilumos tinklai (toliau – Užsakovas, VŠT) numato sudaryti sutartį Užsakovo E-2 turimų garo turbinų AT-12-2 (Gamintojas – Briansko garvežių gamykla) ir MARC 4-CO1 (Gamintojas – MAN Turbo AG) remonto paslaugų, defektų šalinimo paslaugų ir dalių tiekimui.

* 1. **Kartu su pasiūlymu pateikiama dokumentacija**
* 1 priede numatytų remonto paslaugų kainas;
* 2 priede nurodytų sandarinimo medžiagų kainas;
* 3 priede nurodytų MARC 4-CO1 turbinos atsarginių detalių kainas;
* defektų šalinimo paslaugų atlikimo organizacinio plano projektą, nurodant darbuotojų ir medžiagų resursus;
* informaciją apie Subtiekėjus, kuriuos samdys Tiekėjas.

1. **BENDRI REIKALAVIMAI**

### 5.1. Paslaugos teikiamos pagal Lietuvos Respublikoje galiojančius standartus, normas ir taisykles. Paslaugoms suteikti naudojamos Lietuvos Respublikoje ir ES sertifikuotos medžiagos, gaminiai ir konstrukcijos, bet ne blogesnės negu nurodytos įrenginių pasuose ir instrukcijose. Tiekėjas turi turėti Įgaliotų įstaigų leidimus Sutartyje numatytų paslaugų teikimui.

5.2. Tiekėjas, prieš paslaugų pradžią pateikia Užsakovui:

5.2.1. Paraiškas dėl laikinų leidimų išdavimo įeiti į saugomas AB „Vilniaus šilumos tinklai” zonas ir dėl laikinų leidimų išdavimo įvažiuoti į saugomas AB „Vilniaus šilumos tinklai” zonas ir darbuotojų nuotraukas leidimams;

5.2.2. Gamybos departamento direktoriaus vardu, darbuotojų, kurie teiks paslaugas ar kontroliuos paslaugų eigą bei kokybę sąrašą, kuriame nurodytos darbuotojų kvalifikacija, pareigos, asmens kodas.

5.2.3. Raštišką paraišką savo elektros įrenginių prijungimui prie Užsakovo elektros tinklo, paraiškoje nurodo atsakingą asmenį už elektros ūkį.

5.3. Tiekėjo visi darbuotojai turi dėvėti spec. rūbus su firmos skiriamaisiais ženklais ir turi nešioti ženklą, kuriame nurodyta pavardė ir pareigos. Tiekėjo darbuotojai turi laikytis VŠT vidaus darbo tvarkos taisyklių. VŠT teritorijoje rūkyti draudžiama, išskyrus tam tikslui skirtas vietas.

5.4. Tiekėjas, teikdamas paslaugas, turi užtikrinti normalias darbo sąlygas aptarnaujančiam personalui ir kitiems Užsakovo Tiekėjams, vykdantiems darbus toje pačioje darbo zonoje.

5.5. Tiekėjas privalo už savo lėšas apsirūpinti įrankiais, mechanizmais, mechanizacijos priemonėmis, apšvietimo ir maitinimo kabeliais, suspausto oro tiekimo įrenginiais bei žarnomis, apšvietimo lempomis (12, 220V), metalo apdirbimo, pjaustymo, suvirinimo įranga, šlifavimo priemonėmis.

5.6. Tiekėjas pats savo lėšomis apsirūpina būtinomis apsaugos, higienos ir priešgaisrinėmis priemonėmis.

5.7. Remonto ar montavimo metu atsiradusias atliekas Tiekėjas šalina iš darbo vietos, palieka ją sutvarkytą kiekvienos darbo pamainos pabaigoje. Atliekas kaupia savo konteineriuose, pastatytuose Užsakovo nurodytoje vietoje. Esant reikalui ir baigus paslaugas išveža į atliekų utilizavimo arba surinkimo įmones. Remonto metu atsiradusį metalo laužą Tiekėjas paruošia transportavimui, nuveža savo transportu ir, dalyvaujant Užsakovo atsakingam asmeniui, priduoda Užsakovo vardu į Užsakovo nurodytą metalo laužo supirkimo įmonę.

5.8. Tiekėjas savo lėšomis tiekia ir įrengia reikalingą įrangą darbų aukštyje atlikimui.

5.9. Tiekėjo personalas dalyvauja atliekant paslaugų vietos paruošimo darbus, jei to negalima padaryti vien tik Užsakovo operatyvinio personalo jėgomis.

5.10. Užsakovas teikia Tiekėjui paslaugas turimais kėlimo kranais, suteikiant teisę, turinčiam reikiamą kvalifikaciją, Tiekėjo personalui dirbti su stacionariais kėlimo kranais valdomais distanciniu būdu iš darbo vietos.

5.11. Paslaugos teikiamos pagal Užsakovo pateiktus remonto paslaugų užsakymus ir suderintas sąmatas, pasirašius susitarimus prie sutarties. Prieš kiekvieną konkrečią paslaugą Tiekėjas, pagal Užsakovo pateiktus remonto paslaugų užsakymus ir remdamasis Pasiūlymo formos Priede Nr. 1 įkainių lentelėse Nr.1, Nr. 2 ir Nr. 3 pateiktomis kainomis sudaro paslaugų teikimo sąmatą. Tiekėjas pateikia paslaugų teikimo grafiką Užsakovui reikalaujant. Užsakovo pateiktuose remonto paslaugų užsakymuose bus nurodyta kokias medžiagas (vamzdžius, vamzdžių fasonines detales ir kt.) ar atsargines dalis pateiks Užsakovas. Užsakovui neturint galimybės pateikti medžiagų ar atsarginių dalių, jas turės pateikti Tiekėjas.

5.12. ,,Garo turbinų įrenginių remonto kainininke“ (1 priedas) apskaičiuojant kainas vadovaujamasi šiomis pagrindinėmis nuostatomis:

5.12.1. Kainose neįvertinamos remontui naudojamos elektros energijos (tiekia Užsakovas), remontuojamų įrengimų mazgų ir detalių mechaninio apdirbimo (pagal galimybes atlieka Užsakovas), stacionarių kranų eksploatacijos (tiekia Užsakovas), išlaidos. Gamybinės, buitinės ir tarnybinės patalpos Tiekėjui Užsakovas suteikia, jei tokias turi laisvas, pasirašydamas patalpų suteikimui atskirą nuomos susitarimą;

5.12.2. Kainose turi būti įvertintos paslaugų reikalingos medžiagos (dujos, abrazyvinės medžiagos, tepimo medžiagos, suvirinimo medžiagos ir pan.).

5.12.3. Kainose įvertinti atliktų suvirinimo paslaugų metalo paruošimo kontrolei paslaugas;

5.12.4. Jeigu remontuojamo įrenginio išardymas (demontavimas) ir surinkimas (montavimas) vykdomas atskirais etapais, šio kainininko kainoms taikomi koeficientai:

- išardymui – K=0,3

- surinkimui – K=0,7;

5.12.5. Kainose neįvertintas pridėtinės vertės mokestis (PVM);

5.13. Sąmatose turi būti nurodytos remonto paslaugų teikimui Tiekėjo tiekiamų medžiagų ir atsarginių dalių kainos. Kainos nustatomos pagal užsakymo metu galiojančias „Statybos resursų skaičiuojamųjų rinkos kainų“ kainininke (UAB ,,SISTELA“, Franko statybos kainos) nurodytas kainas. Atskirais atvejais, kai teikiant paslaugas reikia panaudoti medžiagas ar atsargines dalis, kurių nėra „Statybos resursų skaičiuojamųjų rinkos kainų“ kainininke, sąmatose suderinamos preliminarios jų kainos. Suteiktų paslaugų aktuose turės būti įtraukta faktinė jų įsigijimo kaina ir prie akto pridedamos jų įsigijimo sąskaitų kopijos ir transportavimo Užsakovo nurodytu adresu Vilniuje, kaina.

5.14. Paslaugoms, kurios neišvardintos 1 priede pateiktame kainininke, suteikimui gali būti taikomas kainininke nustatytas valandinis įkainis, prieš tai su Užsakovo atstovu suderinus, reikalingą šių paslaugų suteikimui valandų ir darbuotojų skaičių.

5.15. Tiekėjas privalės organizuoti turbogeneratoriaus įrenginių avarinių defektų šalinimo paslaugas nedelsiant:

* **per 4 valandas nuo pranešimo, jeigu pranešimas gautas darbo dieną.**
* **per 6 valandas, jeigu pranešimas gautas ne darbo dienos laiku, šventinę ar išeiginę dieną**

gavus Užsakovo atsakingo asmens pranešimą apie avarinio remonto reikalingumą (telefonu, faksu, elektroniniu paštu).

5.16. Kitų remonto paslaugų teikimas bus vykdomas suderintais su Užsakovu terminais.

5.17. Jeigu defektų šalinimui ar remontui atlikti reikės pristatyti nesamas Tiekėjo rezerve atsargines detales, Tiekėjas privalės remontą atlikti per suderintą su Užsakovu laikotarpį.

5.18. Garo turbinų defektų šalinimo ir kitos remonto paslaugos turi būti teikiamos prisilaikant remonto technologinio proceso reikalavimų.

***Reikalavimai medžiagoms ir atsarginėms dalims***

5.19. Remonto pasalugų užsakymuose nurodytas atsargines dalis, Užsakovas pateiks iš centrinio sandėlio. Detalės bus pateikiamos Tiekėjui, pasirašant atsarginių dalių priėmimo perdavimo aktą. Tiekėjas atsako už dalių saugojimą, panaudojimą pagal paskirtį. Nustačius trūkumus arba sugadinus dalis, Tiekėjas nuostolius prisiima sau.

5.20. Tiekėjo pateikiamos medžiagos turi atitikti remonto paslaugų užsakymuose nurodytiems arba technologinio proceso techniniams reikalavimams. Tiekėjas gali naudoti ir kitas remonto technologijas, bei medžiagas, bet derinant sąmatą turės nurodyti kokias remontų technologijas, medžiagas naudos. Kitų medžiagų naudojimas turi būti suderintas su Užsakovu. Sandarinimo tarpinėms naudojamas lakštines sandarinimo medžiagas, Tiekėjas turės parinkti pagal įrenginio darbo parametrus iš 2 priedo. Medžiagų parinkimą ir montavimo technologijas prieš paslaugų pradžią turės suderinti su Užsakovo atsakingu asmeniu. Tiekėjo personalas turi būti apmokytas dirbti su beasbestinėmis sandarinimo medžiagomis, mokėti jas parinkti ir montuoti.

5.21. Tiekėjas naudojamoms atsarginėms dalims ir medžiagoms turi pateikti sertifikatus, kokybės atitikties deklaracijas, kurie patvirtina techninių reikalavimų atitikimą. Prieš jas naudojant, Tiekėjas turi pateikti Užsakovui identifikacijai bei įvadinei kontrolei.

***Reikalavimai suvirinimo paslaugų suteikimui***

5.22. Suvirintojų kvalifikacija turi atitikti LST EN 287-1+A1 reikalavimus ir jie turi turėti kvalifikacinius pažymėjimus. Visi suvirintojai turi turėti savo asmeninį žymeklį, kurie turi būti užrašomi į suvirinimo formuliarą, kad būtų matoma kiekvieno suvirintojo paslaugų apimtis. Suvirinimo paslaugoms turi vadovauti suvirinimo paslaugų priežiūros meistras, kuris turi turėti pažymėjimą suteikiantį teisę vykdyti garo ir karšto vandens bei technologinių vamzdynų suvirinimo darbų priežiūrą.

5.23. Visoms suvirinimo siūlėms turi būti sudaryti suvirinimo procedūrų aprašai (SPA) pagal LST EN ISO 15609 arba lygiaverčio standarto reikalavimus. Užsakovo patvirtintos SPA kopijos turi būti pas suvirintojus. Suvirinimas atliekamas pagal patvirtinto SPA reikalavimus. Visi pakeitimai turi būti suderinti su Užsakovo metalų laboratorija.

5.24. Užsakovas turi teisę pareikalauti iš Tiekėjo, kad suvirintojai suvirintų kontrolinius pavyzdžius prieš paslaugų pradžią, dalyvaujant Užsakovo metalų laboratorijos darbuotojams. Esant suvirinimo technologijos pažeidimams, Užsakovas turi teisę sustabdyti paslaugas.

5.25. Prieš suvirinimo paslaugas Tiekėjas pateikia Užsakovo metalų laboratorijai suderinimui sekančią dokumentaciją:

* Personalo kvalifikacinių pažymėjimų kopijas;
* Suvirinimo procedūrų aprašą (SPA);
* Suvirinimo siūlių formuliarą (vamzdynų formuliarus paruošia Tiekėjas);
* Naudojamų medžiagų sertifikatus;
* Suvirinimo medžiagų sertifikatus;
* Tinklinį paslaugų suteikimo laiko grafiką.

5.26. Prieš suvirinimą turi būti atlikta:

* Naudojamų medžiagų identifikacija;
* Suvirinimo medžiagų identifikacija;
* Suvirinimo sąlygų patikrinimas;
* Siūlių paruošimo patikrinimas;
* Suvirinimo medžiagų laikymo darbo vietoje patikrinimas.

5.27. Po suvirinimo turi būti atlikta siūlių kontrolė neardančiais metodais. Suvirinimo siūlių kontrolę atliks Užsakovo laboratorija, pagal Tiekėjo prieš 2 dienas pateiktą paraišką (išskyrus avarinius darbus).

Visi pakeitimai ar papildymai turi būti iš anksto derinami su Užsakovu.

5.28. Suteikus visas suvirinimo ir kontrolės paslaugas, Užsakovo metalų laboratorijai turi būti pateikta visa suvirinimo ir kontrolės paslaugų dokumentacija:

* Suvirinimo siūlių formuliaras;
* Personalo kvalifikacinių pažymėjimų kopijos;
* SPA;
* Naudotų medžiagų pažymėjimai, sertifikatai;
* Suvirinimo medžiagų sertifikatai;
* Detalių ir elementų įvadinės kontrolės dokumentai;
* Suvirinimo siūlių vizualinės apžiūros protokolai;
* Siūlių kontrolės neardančiais metodais protokolai;
* Suvirinimo paslaugų žurnalas
* Suvirintų sujungimų žiniaraštis.

5.29. Visi suvirintojai turi turėti kvalifikaciją, atitinkančią teikiamas paslaugas. Visos suvirinimo paslaugoms naudojamos medžiagos turi turėti kokybės pažymėjimus ar sertifikatus.

***Reikalavimai pastolių įrengimui***

5.30. Visi pastoliai inventorizuoti ir kiti įtaisai darbams aukštyje turi būti statomi pagal tipinius projektus. Neinventorizuoti pastoliai – pagal individualų projektą.

5.31. Pastolių statymas ar ardymas atliekamas pagal nurodymus.

5.32. Nurodymus pastolių statymui ar ardymui išduoda Tiekėjo atsakingi asmenys, kuriems Užsakovo įgaliotas asmuo tvarkomuoju dokumentu suteikė teisę išduoti nurodymus. Darbuotojų sąrašus, turinčius teisę išduoti nurodymus statyti ar ardyti pastolius, Tiekėjas pateikia Užsakovui kartu su kitų atsakingų asmenų (paslaugų vadovų, paslaugų vykdytojų ir kt.) sąrašu.

5.33. Pastoliai statomi ar ardomi tokia tvarka ir tokiu būdu, kad juos statantis darbuotojas būtų saugus. Reikia naudotis apsaugos priemonėmis, kad nekiltų kritimo pavojus.

5.34. Pastoliai statomi vertikalia ir horizontalia kryptimis ant plokščio, tvirto pagrindo. Aukščio skirtumus galima išlyginti po pastolių kojomis (statramščiu) pakišus papildomą atraminę plokštę.

Jeigu pagrindas nėra pakankamai tvirtas, reikia dėti pagrindo plokštę, pavyzdžiui, storas lentas. Papildoma atraminė plokštė turi tvirtai gulėti ant pagrindo plokštės.

5.35. Pastoliai turi būti tvirtai pritvirtinti prie pastato sienų ar konstrukcijų. Pastolius tvirtinti prie vamzdynų ir technologinių įrengimų draudžiama.

5.36. Pastoliai turi turėti tvirtas kopėčias arba trapus žmonėms laipioti. Viršutinis kopėčių arba trapo galas turi būti pritvirtintas prie pastolių skersinio.

5.37. Angos klojinyje nulipimo kopėčios turi būti aptvertos iš keturių pusių. Kopėčių pasvirimo kampas turi būti ne mažesnis kaip 60º horizontalios plokštumos atžvilgiu.

5.38. Darbinis pastolių klojinys turi turėti ne siauresnę kaip 15 cm papėdės juostą.

5.39. Sumontavus pastolius, būtina patikrinti: pastolių stabilumą, užtikrinančių atskirų elementų sujungimus ir tvirtinimus, statramsčių vertikalumą, pakloto, kopėčių ir aptvėrimų patikimumą, tvarkingumą, atskirų tvirtinimo elementų stiprumą.

5.40. Aukštesnius nei 4 m pastolius leidžiama eksploatuoti, tik juos priėmus komisijai ir įforminus aktą. Pastolius priima Tiekėjo paskirta komisija ir aktą tvirtina Tiekėjo įmonės atsakingas darbuotojas.

5.41. Iki 4 m aukščio pastoliai priimami paslaugų vadovo arba meistro, kurio brigados darbuotojai dirbs ant pastolių įrašant į „Klotinių ir pastolių apžiūros ir priėmimo žurnalą“.

5.42. Ant priimtų naudojimui pastolių paslaugų vadovas arba meistras iškabina lentelę, kur nurodama pastolių priėmimo data ir leistina paklotų apkrova. Ant nepriimtų pastolių dirbti draudžiama.

5.43. Jei šalia pastolių yra masinio žmonių judėjimo keliai, jie turi būti apsaugoti stogeliu, kad nekiltų pavojus žmonėms, o pastolių fasadas– uždengtas apsauginiu tinklu. Stogelį ir fasado uždangą įrengia brigada, statanti pastolius.

1. **ĮSIPAREIGOJIMŲ VYKDYMAS**
   1. **Įsipareigojimų vykdymo tvarka**

6.1.1. Tiekėjas, prieš paslaugų pradžią pateikia Užsakovui sąrašus, kaip nurodyta p. 5.2.

6.1.2. Užsakovas pateikia Paslaugų užsakymą (DU) Tiekėjui, kuriame nurodo paslaugų apimtis, paslaugų atlikimo vietą, paslaugų pavadinimą, paslaugų vykdymo pradžią ir pabaigą (4 Priedas ).

6.1.3. Tiekėjas privalo pateikti Užsakovui paslaugų sąmatą derinimui.

6.1.4. Užsakovui suderinus ir patvirtinus paslaugų sąmatą, Tiekėjas gali pradėti teikti paslaugas, gavęs iš Užsakovo skyriaus iš raštišką nurodymą (leidimą teikti ugnies paslaugas).

* 1. **Įsipareigojimų vykdymo terminai**
     1. Paslaugos turi būti teikiamos pagal poreikį 36 mėn. po sutarties pasirašymo.
     2. Terminas per kurį turi būti suteiktos paslaugos pagal atskirus Paslaugų užsakymus (DU) paslaugoms – ne vėliau kaip patvirtintose sąmatose nurodytas terminas;
     3. Terminas per kurį Tiekėjas turi pateikti Pirkėjui sąmatą derinimui po DU gavimo – 3 (trys) darbo dienos.
     4. Terminas per kurį Tiekėjas turi pateikti Pirkėjui patikslintą sąmatą derinimui po pirmos sąmatos gavimo – 2 (dvi) darbo dienos.
     5. Terminas per kurį Tiekėjas turi pateikti dokumentaciją atlikus darbus – 5 (penkios) darbo dienos.
     6. Terminas per kurį Užsakovas turi priimti suteiktas paslaugas arba raštu informuoti Tiekėją apie trūkumus po Dokumentacijos gavimo – 7 (septynios) darbo dienos.
     7. Terminas per kurį Tiekėjas turi ištaisyti Paslaugų priėmimo metu nustatytus trūkumus – 7 (septynios) darbo dienos.
  2. **Pirkimo objekto perdavimo-priėmimo tvarka**

6.3.1 Remontuotų įrenginių galutinis priėmimas bus vykdomas, pateikus ataskaitinę remonto dokumentaciją.

6.3.2 Galutinį susitarime numatytų paslaugų priėmimą atlieka Užsakovo sudaryta komisija arba įgaliotas asmuo, dalyvaujant Tiekėjo atsakingam asmeniui.

6.3.3 Priėmimas apiforminamas pasirašant „Atliktų paslaugų priėmimo – perdavimo aktą”, kuris pasirašomas dviejuose egzemplioriuose, po vieną abiem šalims.

6.3.4 Paslaugos laikomos priimtos, jeigu jos užbaigiamos ir nepastebėta defektų, trukdančių eksploatuoti įrengimą bei priduota Užsakovui remontinė dokumentacija. Jeigu paslaugos nebuvo priimtos dėl Tiekėjo kaltės, paskiriama nauja priėmimo data. Tiekėjas defektus, atsiradusius dėl jo kaltės, pašalina savo sąskaita.

* 1. **Garantijos**

6.4.1 Garantinis laikas suteiktoms remonto paslaugoms 12 mėnesių skaičiuojant nuo priėmimo akto pasirašymo. Tiekėjas atsakingas už visus gaminių, defektus viso garantinio laikotarpio metu. Jei atsiradę defektai nebus pašalinti garantinio laikotarpio metu, garantinis laikotarpis bus pratęstas tiek, kiek reikės laiko tiems defektams pašalinti.

6.4.2 Tiekėjas privalės organizuoti garantinį defekto šalinimą nedelsiant, suderintu su Užsakovo atsakingu asmeniu laiku, gavus Užsakovo asmens pranešimą apie defekto atsiradimą (telefonu, faksu, elektroniniu paštu).

* 1. **Sutarties vykdymo metu pateikiama dokumentacija**
* Suteiktų paslaugų priėmimo-perdavimo aktas;
* Suteiktų paslaugų apimtys;
* Suvirinimo paslaugų dokumentaciją;
* Bandymų ir matavimų aktai, protokolai, formuliarai;
* Naudotų medžiagų atitikties sertifikatai, kokybės pažymėjimai;
* Dokumentacija turi būti pateikta lietuvių kalba.

1. **PRIEDAI**

7.1. 1 priedas. Garo turbinų įrenginių remonto kainininkas.

7.2. 2 priedas. Sandarinimo medžiagų kainininkas.

7.3. 3 priedas. MARC 4-CO1 turbinos atsarginių dalių sąrašas.

7.4. 4 priedas. Paslaugų užsakymo forma.

4 priedas

TVIRTINU:

Departamento direktorius

20\_\_\_m. \_\_\_\_\_\_\_\_\_\_\_\_\_\_\_men. \_\_\_\_d.

**AB VILNIAUS ŠILUMOS TINKLAI**

**PASLAUGŲ UŽSAKYMAS Nr.**

20\_\_\_m. \_\_\_\_\_\_\_\_\_\_\_\_\_\_\_men. \_\_\_\_d.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Tiekėjas : | | | | | | | | |
| Sutarties pavadinimas : | | | | | | | | |
| Sutarties Nr. | | | Sutarties pasirašymo data : | | | | | |
| Objekto pavadinimas : | | | |  |  |  |  | |
|  | |  | |  |  |  |  | |
| Inventorinis Nr. | | | Paslaugų vieta : | | | | | |
| Paslaugų pavadinimas : | | | |  |  |  |  | |
|  | | | |  |  |  |  | |
| Paslaugų pradžia: | | | Paslaugų pabaiga: | | | | | |
| Finansavimo šaltinis : | | | | | | | | |
| UŽSAKOMOS PASLAUGOS | | | |  |  |  |  | |
| Eil. Nr. | Įkainio kodas | Paslaugos aprašas | | Mato vnt. | Vieneto kaina, Eur | Kiekis | Viso kaina, Eur | |
|  |  |  | |  |  |  |  | |
|  |  |  | |  |  |  |  | |
|  |  |  | |  |  |  |  | |
|  |  |  | |  |  |  |  | |
|  |  |  | |  |  |  |  | |
|  |  |  | |  |  |  |  | |
|  |  |  | |  |  |  |  | |
|  |  |  | |  |  |  |  | |
|  |  |  | |  |  |  |  | |
|  |  |  | |  |  |  |  | |
| UŽSAKOVO TIEKIAMOS MEDŽIAGOS, DETALĖS | | | |  |  |  |  | |
| Eil. Nr. | Pavadinimas | | | Mato vnt. | Kiekis | Pastabos | | |
|  |  | | |  |  |  | | |
|  |  | | |  |  |  | | |
|  | | | |  |  |  |  |

Užsakovas :

(vardas, pavardė, užimamos pareigos, parašas)

Skyriaus vadovas :

(vardas, pavardė, užimamos pareigos, parašas)